มันนี่ทูเดย์
ประชุม &#8216;ไทยรวมเป็นหนึ่ง&#8217;
29 ต.ค. 2565

ประชุม ‘ไทยรวมเป็นหนึ่ง’
น.ส.ศิริภรณ์ พุทธรักษ์ นายกสมาคมตัวแทนประกันชีวิตและที่ปรึกษาการเงิน (THAIFA) เปิดเผยว่า ทางสมาคมจะมีการนำเสนอรายละเอียดและรูปแบบการจัดงาน Thais as One หรือ “ไทยรวมเป็นหนึ่ง” ต่อคณะผู้บริหารระดับสูงของแต่ละบริษัทประกันชีวิตทั้งหมด หลังจากทั้ง 3 สมาคมได้ร่วมมือกันอย่างเป็นทางการ เพื่อเตรียมจัดงานใหญ่นี้ขึ้นระหว่างวันที่ 6-8 ส.ค. 2558 ที่ศูนย์ประชุมเมืองทองธานี ซึ่งปรากฏผลการตอบรับจากคณะผู้บริหารระดับสูงของทุกบริษัทที่จะให้การสนับสนุนในการจัดงานเป็นอย่างดี
ทั้งนี้ คาดว่าจะมีตัวแทนและผู้สนใจเข้าร่วมงานไม่น้อยกว่า 4,500 คน จากเดิมที่แต่ละปี ทั้ง 3 สมาคมต่างก็จัดงานของตัวเองทุกปี แต่ปี 2558 นี้เป็นปีแรกที่จะเริ่มจัดพร้อมกันเป็นงานเดียว คาดว่าจะมีผู้เข้าร่วมจำนวนมาก และยังเป็นการช่วยเตรียมความพร้อมของตัวแทนทั้งระบบในการจะก้าวสู่ประชาคมเศรษฐกิจอาเซียน (เออีซี) อีกด้วย